Ақмола облысының жер ресурстарын басқару департаментінің қызметі туралы баяндама
(2026 жылғы 24 қыркүйектегі жағдай бойынша)
Құрметті төраға!
Құрметті кеңеске қатысушылар!
Жер ресурстарын тиімді басқару және оларды ұтымды пайдалануға мемлекеттік бақылауды жүзеге асыру өңірдің экономикалық әлеуетін нығайтудың негізгі факторлары болып табылады.
Жүктелген функциялар шеңберінде Ақмола облысының жер ресурстарын басқару департаменті жер заңнамасының бұзушылықтарын анықтауға және жолын кесуге, сондай-ақ пайдаланылмай жатқан жерлерді мемлекет меншігіне қайтаруға бағытталған жүйелі жұмыстар жүргізуде.
Ағымдағы жылдың өткен кезеңінде ведомство жалпы алаңы 263,6 мың га болатын 251 тексеру жүргізді. Қазақстан Республикасы Ауыл шаруашылығы министрлігінің бұйрықтарына сәйкес жер қатынастары саласындағы 4 уәкілетті органға – Целиноград, Атбасар, Жақсы аудандары мен Көкшетау қаласына объектілерге бару арқылы профилактикалық бақылау жүргізілді. Жалпы 77,9 мың га жер қамтылды. Аталған мекемелердің қызметінде Қазақстан Республикасының Жер кодексінің жер учаскелерін беру және пайдалану тәртібін регламенттейтін нормаларының бұзушылықтары анықталды.
Берілген нұсқаманы орындамағаны үшін Целиноград ауданының сәулет, қала құрылысы және жер қатынастары бөлімінің басшысына қатысты ҚР ӘҚБтК-нің 462-бабының 3-бөлігі бойынша хаттама жасалды.
Департаменттің әкімшілік-құқықтық қызметінің нәтижелері мынадай бағыттар бойынша бөлінді:
1) Ауыл шаруашылығы мақсатындағы жерлерді ұтымды пайдалануды бақылау (ҚР ӘҚБтК-нің 338-бабы). Жерлерді пайдаланбау фактілері бойынша 162,1 мың гектар алаңға 65 нұсқама берілді. 2 миллион 962 мың 625 теңге сомасында әкімшілік айыппұл салынды, оның ішінде 2 миллион 616 мың 625 теңге ерікті түрде төленді.
Қабылданған шаралардың нәтижесінде 10 субъект жалпы алаңы 24,567 мың гектар жер учаскелерін іс жүзінде игеруге кірісті. Олардың қатарында «Беркут» ШҚ, «Мирас-2000» ЖШС, «Төңкеріс» ЖШС, «Дружба» ШҚ және басқа да бірқатар жер пайдаланушылар бар.
2) Жерге мемлекеттік меншік құқығын бұзу (ҚР ӘҚБтК-нің 136-бабы). Жалпы алаңы 716,4 гектар болатын 16 құқық бұзушылық анықталды. Салынған өндіріп алулардың жалпы сомасы 3 миллион 081 мың 563 теңгені құрады, оның ішінде 2 миллион 865 мың 313 теңге өндірілді. Бүгінгі таңда 5 субъект жалпы алаңы 5,5551 гектар жер учаскелеріндегі құрылыстарды бұзу және жер учаскелеріне меншік құқығын ресімдеу арқылы анықталған бұзушылықтарды жойды.
3). Жерді нысаналы мақсатына сай пайдаланбау (ҚР ӘҚБтК-нің 339-бабы). Жалпы алаңы 21,4 гектар болатын 12 нұсқама берілді.
Олардың ішінде 5 субъект ескерту түріндегі әкімшілік жауапкершілікке тартылды, қалған фактілер бойынша айыппұлдар салынды, оларды өндіріп алу белгіленген тәртіппен жалғасуда.
4) ҚР ӘҚБтК-нің 337-бабы бойынша топырақтың құнарлы қабатын жоюға немесе заңсыз алуға қатысты тексеру іс-шаралары барысында бұзушылықтар анықталған жоқ.
5) Жер кодексінің 92-бабы 2-тармағы шеңберінде құрылыс объектілерін салу үшін берілген пайдаланылмайтын және игерілмеген жер учаскелерін мәжбүрлеп алып қою бойынша жалпы алаңы 135,2651 гектар болатын 24 нұсқама шығарылды.
Жергілікті атқарушы органдардың қызметін бақылау нәтижелерін де атап өткен жөн. ЖАО-ға қатысты 92 тексеру жүргізілді. Анықталған бұзушылықтардың нәтижелері бойынша жалпы алаңы 119 мың гектар жер бойынша оларды жою туралы 90 нұсқама берілді.
Проблемалық мәселелер:
Жергілікті атқарушы орган және жер қатынастары саласындағы уәкілетті орган тексеру іс-шараларын жүргізуге материалдар ұсынған кезде сапасыз материалдар беретінін атап өту қажет.
Мысалы: жер учаскелеріне құқық белгілейтін құжаттар, далалық зерттеу актілері, тексерілетін субъектінің мекенжайы, телефон нөмірі қоса берілмейді; жайылымның ұсақ контурлы учаскелері, сондай-ақ аралас орналасқан учаскелер жіберіледі; жер учаскесін жалға алу мерзімінің өтуі, тексерілетін субъектінің қайтыс болуы, жер пайдаланушының ауысуы, АЖЖ ақпараттық жүйесінде тіркелген малдың болуы, көрсетілген алаңның сәйкес келмеуі сияқты жағдайлар кездеседі.
Сондай-ақ, «Азаматтарға арналған үкімет» КЕАҚ филиалына қатысты 10 тексеру жүргізіліп, Жер кодексінің және мемлекеттік жер кадастрын жүргізу қағидаларының талаптарын бұзу фактілері тіркелді.
Жалпы, тексерулердің қорытындысы бойынша Департамент салған айыппұлдардың жалпы сомасы 6 миллион 938 мың теңгені құрады. Оның ішінде бүгінгі таңда 5 миллион 395 мың 438 теңге өндірілді. 173 мың теңге сомасындағы материалдар жеке сот орындаушыларына мәжбүрлеп орындатуға жіберілді, ал қалған 432,5 мың теңге сомасы бойынша төлеудің процестік мерзімдері әлі аяқталған жоқ.
Пайдаланылмай жатқан
ауыл шаруашылығы жерлерін қайтару
2026 жылға облыс бойынша пайдаланылмай жатқан жерлерді қайтару жоспары 90 мың га құрайды.
Бүгінгі таңда 211,435 мың га (егістік – 14,385 мың га, жайылым – 197,002 мың га, басқа жерлер – 46,5 га) немесе жоспардың 235 % орындалуы қамтамасыз етілді.

Топырақтың құнарлы қабатын
арттыру жөніндегі жол картасы
ҚР АШМ Жер ресурстарын басқару комитетінің «Республикалық агрохимиялық қызметтің ғылыми-әдістемелік орталығы» РММ-нен 2017–2024 және 2018–2025 жылдардағы салыстырмалы талдау нәтижелері бойынша топырақ құнарлылығының төмендеуіне жол берген 19 шаруашылық жүргізуші субъектіге қатысты тексеру іс-шараларын жүргізу туралы келіп түскен материалдар негізінде Департамент Атбасар, Бурабай, Жақсы, Жарқайың және Қорғалжын аудандарында жалпы алаңы 17 мың га болатын 13 субъектіге қатысты тексеру іс-шараларын жүргізді («Әріп-Агро» ЖШС – Атбасар ауданындағы 6722 га егістік алқап; «Запорожье-Агро» ЖШС – Жақсы ауданындағы 401,0 га егістік алқап; «Заря» ШҚ – Жарқайың ауданындағы 75,0 га егістік алқап; Рустамов И.Т. («ФАТИМА» ШҚ), «АФ-Отан» ЖШС, «Seventeen» ЖШС, «Муллаянов» ЖШС, «Балтабеков и К» ЖШС, «Мирас-2000» ЖШС, «Ғалымжан и К» ЖШС, «АСКОП» ЖШС, «AGRO-Ресурс 2021» ЖШС, «Ростовское Агро» ЖШС).
Тексеру нәтижелері бойынша анықталған бұзушылықтарды жою туралы нұсқамалар беріліп, ҚР ӘҚБтК-нің 338-бабы бойынша ескерту түрінде әкімшілік іс жүргізу қозғалды.
Қазіргі уақытта «Әріп-Агро» ЖШС, «Аскоп» ЖШС, «Заря» ШҚ, «Запорожье-Агро» ЖШС қарашірік құрамын арттыруға бағытталған агротехникалық іс-шараларды жүргізу арқылы бұзушылықтарды жойды.
Ақмола облысы бойынша «Азаматтарға арналған үкімет» мемлекеттік корпорациясы» коммерциялық емес акционерлік қоғамы филиалы ұсынған мәліметтерге сәйкес және мониторинг жүргізу барысында кадастрлық нөмірі 01-171-030-240 жер учаскесіне қатысты жер пайдалану құқығының иеліктен шығарылғаны, яғни жер пайдаланушының «Агрофирма Бурабай 2007» ЖШС-нен «AF Burabay-2007 GCK» ЖШС-не ауысқаны анықталды. Осыған байланысты тексеру жүргізілген жоқ.
Сондай-ақ, 2018–2025 жылдардағы салыстырмалы талдау нәтижелері бойынша 6 субъект ҚР ӘҚБтК-нің 338-бабы бойынша әкімшілік жауапкершілікке тартылды («AGRO-Ресурс 2021» ЖШС, «Ростовское-Агро» ЖШС, Н.В. Аубакирова, «Иволга» ШҚ, Н.А. Савенко, «ЛУЧ» ШҚ, «ТеМерлан-Т» ЖШС, М.К. Жандильдина, «САНИЯ» ШҚ).
Базалық салық мөлшерлемесін арттыру туралы мәліметтер
Облыстың Мемлекеттік кірістер департаментінің 31.07.2026 жылғы №2344 кіріс нөмірімен ұсынылған ақпаратына сәйкес, ауыл шаруашылығы мақсатындағы пайдаланылмайтын жерлер бойынша базалық салық мөлшерлемесін арттыру нәтижесінде 2024 жылы 94 миллион 827 мың теңге есептелген, ал 2025 жылы есептелген сома 120 миллион 402 мың теңгеге дейін өскен. Объектілер салуға арналған жерлер бойынша екі жыл ішінде шамамен 6,8 миллион теңге есептелген.
Естеріңізге сала кетейін, ҚР қолданыстағы Салық кодексінің нормалары Департаменттің жер пайдаланушыға жазбаша нұсқамасы табыс етілген күннен бастап пайдаланылмайтын ауыл шаруашылығы жерлерін жалға алу үшін төленетін төлемақы сомасын қырық есеге арттыруды көздейді. Бұл механизм жер ресурстарын нысаналы игеруге мәжбүрлеудің тиімді экономикалық ынталандыру құралы болып табылады.
Талап-арыз беру жұмысы бойынша:
Қазіргі уақытта Департаменттің жалпы ауданы 73 мың гектар жер учаскелерін мемлекет меншігіне қайтару туралы 66 талап-арызы соттардың қарауында.
Өтініштер
2026 жылдың өткен кезеңінде Департаментке 2436 өтініш келіп түсті, оның ішінде:
-  өтініштер – 1763;
- шағымдар – 504;
- өзге өтініштер – 169.
Департамент 1657 өтінішті қарады, оның ішінде әкімшілік акт – 809, соның ішінде:
- қолайлы әкімшілік акт – 430;
- ауыртпалық түсіретін әкімшілік акт – 379;
оның ішінде тыңдау жүргізілмегендері – 9;
авторға жауап берілді – 100;
тоқтатылды – 206;
назарға алынды – 7;
өзге – 318;
қарау мерзімдері ұзартылды – 231.
Сондай-ақ, Департамент басқа мемлекеттік органдарға 702 өтінішті қайта жолдады, оның ішінде:
[bookmark: _GoBack]орталық мемлекеттік органдарға (ОМО) – 346;
жергілікті атқарушы органдарға (ЖАО) – 336;
ведомстволық бағынысты ұйымдарға – 6;
өзге ұйымдарға – 12.	
1 өтініш – Поплавская Т.В. бойынша қарау мерзімі бұзылды. Осыған байланысты Департамент қызметкері Сатвалдин К.О. ескерту түріндегі тәртіптік жауапкершілікке тартылды.
Назарларыңызға рақмет! Баяндама аяқталды!

